லோதா கமிட்டியின் பரிந்துரைகளை அப்படியே அமல்படுத்த வேண்டும் என்று சுப்ரீம் கோர்ட்டு 2016-ம் ஆண்டு ஜூலை மாதம் உத்தரவிட்டது. ஆனால் இவற்றில் சில நிபந்தனைகளுக்கு கிரிக்கெட் வாரியம் அதிருப்தி தெரிவித்தது. குறிப்பாக ஒரு மாநிலத்துக்கு ஒரு ஓட்டுரிமை என்ற சிபாரிசை ஏற்க மறுத்ததுடன், பரிந்துரைகளை அமல்படுத்தாமல் காலம் தாழ்த்தியது. இதனால் கோபமடைந்த சுபரீம் கோர்ட்டு, இந்திய கிரிக்கெட் வாரியத்தின் தலைவர் அனுராக் தாகூர், செயலாளர் அஜய் ஷிர்கே இருவரையும் அதிரடியாக பதவியில் இருந்து நீக்கியது. இதையடுத்து கிரிக்கெட் வாரியத்தின் நடவடிக்கைகளை கண்காணிக்க வினோத் ராய் தலைமையில் நிர்வாக கமிட்டியை சுப்ரீம் கோர்ட்டு நியமித்தது.